《白下亭》
宋代·马之纯

白下非今白下亭，府城西北旧曾城。
石山四面若环合，江水一条如带横。
庾亮凭高临贼骑，安都间道走齐兵。
地形峻极真如此，全胜当时却月营。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。